ai4bharat/Pralekha huggingface dataset:
उपराष्ट्रपती कार्यालय
विभाजनकारी शक्तींशी झुंज देऊन राष्ट्राची एकात्मता बळकट करण्याचे उपराष्ट्रपतींचे आवाहन
विश्वबंधुत्वाचा पुरस्कार करण्याच्या आवश्यकतेवर उपराष्ट्रपतींचा भर
धर्म, प्रादेशिकता, भाषा, जाती, पंथ किंवा रंग अशा बाबींवरून समाजात फूट पाडणाऱ्या विभाजनकारी शक्तींशी झुंज देण्याचे आवाहन उपराष्ट्रपतींनी आज केले. स्वातंत्र्याच्या पंचाहत्तराव्या वर्षी प्रत्येक भारतीयाने एकात्मता बळकट करण्याची तसेच आपल्या बहुविध प्रकारच्या समाजात सुसंवाद कायम राखण्याची प्रतिज्ञा केली पाहिजे असेही ते म्हणाले.
हैदराबाद येथील श्री अरबिंदो इंटरनॅशनल स्कूल या शाळेत श्री अरविंद यांच्या जीवनावर आधारित छायाचित्र प्रदर्शनाचे उद्घाटन केल्यानंतर शाळेचे विद्यार्थी व शिक्षक यांना संबोधित करताना उपराष्ट्रपतींनी भारताच्या उज्वल व महान भवितव्यासाठी सर्व प्रकारचे भेद सांधण्याच्या आवश्यकतेवर भर दिला.
धर्माची सकारात्मक बाजू विशद करताना ते म्हणाले की जेव्हा प्रत्येक जण आपापल्या धर्माचे खऱ्या अर्थाने पालन करेल तेव्हा कोणत्याही प्रकारचे धार्मिक संघर्ष उद्भवणार नाहीत.
भारताच्या अध्यात्मिक शहाणीवेच्या परंपरेला पुन्हा साद घालून, त्या धर्तीवर वैश्विक संदर्भ असलेल्या आणि कालसुसंगत अशा नव्या जाणिवा आणि अभिव्यक्ती विकसित करायला हव्यात, असे भारतीय अध्यात्मिकतेबद्दल श्री अरबिंदो यांचा दृष्टिकोन उलगडून सांगताना नायडू म्हणाले.
भारत मातेला स्वतःचा खजिना सखोलपणे पाहण्याची गरज आहे असे सांगून त्यांनी भारतीय युवावर्गाला पाश्चिमात्यांच्या निव्वळ नकलेऐवजी आत्मनिर्भर होण्यासाठी आणि स्वतःची विचार शक्ती जोपासण्यासाठी प्रोत्साहित केले.
आपल्या दैदिप्यमान सांस्कृतिक परंपरांचा अभिमान नव्या पिढीत जागवण्यासाठी भारताच्या इतिहासाचे भारतीय दृष्टिकोनातून पुनर्लेखन करण्याचे आवाहन उपराष्ट्रपतींनी यावेळी केले.
अध्यात्मिकता ही भारताच्या महान संस्कृतीची गुरुकिल्ली असून या संस्कृतीचे पालन आपल्या दिनचर्येत करून तिच्या महानतेचा पुनर्शोध घेतला पाहिजे असे सांगत, नायडू यांनी भारताच्या संस्कृतीची आणि परंपरांची पुनर्स्थापना करण्याचे स्पष्ट आवाहन श्री अरविंद यांनी केले होते याचे स्मरण जागवले. जीडीपीचा विकास आणि संपत्तीचे निर्माण हेच अंतिम उद्दिष्ट नसून लोकांच्या जीवनात आनंद आणण्याचे ते मार्ग आहेत. लोकांच्या जीवनातील आनंद हेच आपले अंतिम ध्येय असले पाहिजे असे उपराष्ट्रपतींनी सांगितले. शिक्षणाचा उद्देश फक्त रोजगार मिळवणे एवढाच नसून ते ज्ञान प्राप्त करण्यासाठी घ्यायला हवे असे आवर्जून सांगत उपराष्ट्रपती यांनी भारताला पुन्हा एकदा विश्वगुरू बनवण्याचे आवाहन केले. जगावर राज्य करण्यासाठी नव्हे तर ज्ञानाचा प्रकाश सर्वत्र पसरवण्यासाठी भारताने विश्वगुरुत्व स्वीकारले पाहिजे असे ते म्हणाले.
राष्ट्रीय शिक्षण व्यवस्थेमुळेच भारताला स्वतःचे सामर्थ्य लक्षात येईल, असे श्री अरबिंदो यांच्या म्हणण्याचा दाखला देत उपराष्ट्रपती म्हणाले. श्री अरबिंदो यांची स्वप्ने प्रत्यक्षात आणण्यासाठी काम करण्याचे आवाहनही त्यांनी भारताच्या युवावर्गाला केले.
संपूर्ण मानव जातीचे उत्थान हा श्री अरबिंदो यांच्या शिकवणुकीचा गाभा होता असे सांगून त्यांचा दृष्टिकोन भारतभर तसेच संपूर्ण जगात घेऊन जाण्यासाठी सातत्याने प्रयत्न करण्याचे आवाहनही नायडू यांनी केले. श्री अरविंद यांच्या अध्यात्मिक शिकवणीच्या माध्यमातून मुलांना प्रेरित करण्याच्या कार्याबद्दल त्यांनी 'श्री अरबिंदो इंटरनॅशनल स्कूल' या शाळेची प्रशंसा केली.
मंत्रिमंडळ
स्वामित्व हक्क मिळवण्याच्या प्रक्रियेला गती देण्याच्या कार्यक्रमाला केंद्रीय मंत्रिमंडळाची मंजुरी
नवी दिल्ली, 20 नोव्हेंबर 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने पेटंट, डिझाइन आणि ट्रेड मार्क महानियंत्रकांच्या अखत्यारितील भारतीय पेटंट कार्यालयाच्या पेटंट प्रॉसिक्युशन हायवे कार्यक्रमाच्या प्रस्तावाला मंजुरी दिली. या अंतर्गत विविध देशांच्या पेटंट कार्यालयांशी समन्वय साधून स्वामित्व हक्क मिळवण्याच्या प्रक्रियेला गती दिली जाणार आहे.
सुरुवातीला हा कार्यक्रम भारत आणि जपानच्या पेटंट कार्यालयादरम्यान प्रायोगिक तत्वावर 3 वर्षांसाठी सुरु केला जाईल. या प्रायोगिक कार्यक्रमांतर्गत भारतीय पेटंट कार्यालय, इलेक्ट्रीकल, इलेक्ट्रॉनिक्स, कॉम्प्युटर विज्ञान, माहिती तंत्रज्ञान, नागरी, यांत्रिकी, वस्त्रोद्योग, ऑटोमोबाईल आणि धातू सारख्या विशिष्ट तांत्रिक क्षेत्रातील पेटंट अर्ज स्वीकारेल. तर जपानचे कार्यालय तंत्रज्ञानाच्या सर्व क्षेत्रातील अर्ज स्वीकारले.
पेटंट प्रॉसिक्युशन हायवेमुळे भारताच्या पेटंट कार्यालयाला पुढील लाभ होणार आहेत:-
पेटंट अर्जांचा निपटारा करण्याच्या वेळेत घट होईल.
प्रलंबित पेटंट अर्जांची संख्या कमी होईल.
पेटंट अर्जांच्या शोध आणि तपासणीचा दर्जा सुधारेल.
एमएसएई आणि स्टार्ट अपसारख्या भारतीय कंपन्यांना जपानमध्ये त्यांचे पेटंट अर्ज जलद गतीने पडताळले जातील.
भविष्यात या कार्यक्रमाची व्याप्ती विस्तारली जाऊ शकते. ही पेटंट कार्यालये या कार्यक्रमाच्या अंमलबजावणीसाठी स्वत:ची मार्गदर्शक तत्व आखतील.
G.Chippalkatti/S.Kane/D.Rane
(Visitor Counter : 87
पंतप्रधान कार्यालय
छत्तीसगडचे राज्यपाल बलरामजी दास टंडन यांच्या निधनाबद्दल पंतप्रधानांकडून शोक व्यक्त
(नवी दिल्ली, 14 ऑगस्ट 2018
पंतप्रधान नरेंद्र मोदी यांनी छत्तीसगडचे राज्यपाल बलरामजी दास टंडन यांच्या निधनाबद्दल शोक व्यक्त केला आहे.
‘छत्तीसगडचे राज्यपाल बलरामजी दास टंडन यांच्या निधनाने दु:ख झाले आहे. आपण एक आदरणीय व्यक्तिमत्व गमावले आहे ज्यांचे समाजाप्रती योगदान कायम स्मरणात राहील. या दु:खद प्रसंगी त्यांचे कुटुंबीय आणि समर्थकांच्या दु:खात मी सहभागी आहे. बलरामजी दास टंडन यांनी पंजाबमध्ये शांतता आणि समृद्धी नांदावी यासाठी अनेक दशके व्यतीत केली. उद्योग आणि कामगार कल्याण या क्षेत्रांबाबत त्यांना अधिक आपुलकी होती. त्यांच्या प्रशासकीय अनुभवाचा राज्याला फायदा झाला. आणीबाणीला विरोध करताना त्यांनी दाखवलेले धैर्य कायम स्मरणात राहील,’ असे पंतप्रधानांनी आपल्या शोकसंदेशात म्हटले आहे,
B.Gokhale/S.Kane/P.Kor
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशभरात गेल्या 24 तासांत एकूण 54.24 लाख लसींच्या मात्रा देण्यात आल्या
राष्ट्रव्यापी लसीकरण मोहिमेअंतर्गत आतापर्यंत 29.46 कोटी लसींच्या मात्रा देण्यात आल्या
गेल्या 24 तासात 50,848 नव्या रुग्णांची नोंद
सक्रिय रुग्णसंख्येत घट होऊन ती 6,43,194 वर पोहचली; गेल्या 82 दिवसांत सर्वात कमी
देशात आतापर्यंत एकूण 2,89,94,855 जण बरे झाले आहेत
गेल्या 24 तासात 68,817 जण बरे झाले
सलग 41 व्या दिवशी दैनंदिन नव्या रुग्णांपेक्षा बरे होणाऱ्यांची संख्या अधिक आहे.
बरे होण्याचा दर वाढून 96.56% वर पोहोचला
साप्ताहिक पॉझिटीव्हीटी दर 5% पेक्षा कमी असून सध्या हा दर 3.12%
दैनंदिन पॉझिटीव्हीटी दर 2.67%, सलग 16 व्या दिवशी हा दर 5% पेक्षा कमी
चाचण्यांच्या क्षमतेत सातत्याने वाढ; एकूण – 39.59 कोटी चाचण्या करण्यात आल्या आहेत
पंतप्रधान कार्यालय
बैसाखीनिमित्त पंतप्रधानांच्या जनतेला शुभेच्छा
नवी दिल्ली, 13 एप्रिल, 2020
बैसाखीनिमित्त पंतप्रधान नरेंद्र मोदी यांनी देशवासियांना शुभेच्छा दिल्या आहेत.
‘‘बैसाखीच्या पवित्र दिनी देशवासियांना माझ्या खूप-खूप शुभेच्छा!
नवीन उमंग, उत्साह यांच्याशी संबंधित असलेल्या या सणामुळे सर्वांच्या जीवनामध्ये नवीन ऊर्जा आणि नव्या उत्साहाचा संचार व्हावा.’’ अशा शब्दामध्ये पंतप्रधान नरेंद्र मोदी यांनी सर्वांना शुभेच्छा दिल्या आहेत.
B.Gokhale/S.Bedekar/D.Rane
(
युवा व्यवहार आणि क्रीडा मंत्रालय
भारताच्या ‘फिटनेस का डोज, आधा घंटा रोज’ मोहिमेचे जागतिक आरोग्य संघटनेकडून कौतुक; विविध क्षेत्रातील मान्यवरांचाही मोहिमेला पाठींबा
पंतप्रधान नरेंद्र मोदी यांनी सुरु केलेल्या ‘फिटनेस का डोस, आधा घंटा रोज’ मोहीमेचे जागतिक आरोग्य संघटनेने कौतुक केले आहे. “‘फिटनेस का डोस, आधा घंटा रोज’ या मोहिमेच्या माध्यमातून शारीरिक व्यायामाला प्रोत्साहन देण्याच्या मोहिमेचे जागतिक आरोग्य संघटना स्वागत करत आहे.” असे संघटनेच्या ट्वीट मध्ये म्हटले आहे.
केंद्रीय क्रीडा आणि युवक व्यवहार मंत्री किरेन रीजीजू यांच्या हस्ते, एक डिसेंबर रोजी, देशव्यापी फिट इंडिया अभियानाचा भाग म्हणून ही मोहीम सुरु करण्यात आली. या मोहिमेला, सिनेसृष्टी, खेळाडू, लेखक, डॉक्टर्स, व्यायाम प्रशिक्षक यांच्यासह इतर अनेक क्षेत्रातल्या मान्यवरांचा भरघोस पाठींबा मिळत आहे. या सर्वांनी देशवासियांना दररोज अर्धा तास व्यायाम करण्याचे आवाहन केले आहे.
जागतिक बॅडमिंटन खेळाडू, ऑलिम्पिक पदक विजेती पी व्ही सिंधू ने यांनी ट्वीट केले आहे की, “फिटनेस हा माझ्या आयुष्याचा महत्वाचा भाग आहे, ही मोहीम म्हणजे सर्वांना निरोगी आयुष्यासाठी एकत्र येण्याची संधी आहे."
लेखक चेतन भगत यांनीही, ‘आयुष्य सुदृढ राहण्यासाठी, रोगप्रतिकार क्षमता, मानसिक स्थिती, आरोग्य आणि एकूण निरामयता यांचा महत्वाचा प्रभाव पडत असतो’ अशी प्रतिक्रिया दिली आहे.
जीवनशैली आणि निरामय आयुष्य जगण्याचे तंत्र शिकवणारे तज्ञ ल्युक कुतिन्हो यांनीही, “केवळ 30 मिनिटे व्यायाम करुन तुम्ही संपूर्ण दिवसभर आपले शारीरिक आरोग्य राखू शकता’ असे म्हणत पंतप्रधान मोदी आणि रीजीजू यांच्या या मोहिमेचे कौतुक केले आहे.
ISSF जागतिक चषक स्पर्धेतील सुवर्णपदक विजेती नेमबाज, अपूर्वी चंदेला यांनीही ट्वीट करुन हा मोहिमेला पाठींबा दिला आहे. त्याशिवाय कुस्तीपटू सुशील कुमार, नेमबाज गगन नारंग, माजी क्रिकेटपटू सुरेश रैना, अॅथलीट दीपा मलिक,धावपटू हिमा दास, मानिका बात्रा, अभिनेते अनिल कपूर, क्रिकेटपटू मिताली राज अशा सर्वांनी या मोहिमेला पाठींबा दिला आहे.
.@WHO applauds India’s 🇮🇳 initiative on promoting physical activity. Learn more about @WHO’s recommendations on physical activity. pic.twitter.com/kmHcAJFpat
— WHO South-East Asia  December 6, 2020
रेल्वे मंत्रालय
रेल कर्मयोगी अभियाना अंतर्गत आघाडीवर कार्यरत 51,000 हून अधिक रेल्वे कर्मचारी प्रशिक्षित
नवी दिल्ली, 5 मे 2022
रेल कर्मयोगी अभियाना अंतर्गत 51,000 हून अधिक आघाडीवर राहून काम करणाऱ्या रेल्वे कर्मचाऱ्यांना प्रशिक्षण देण्यात आले आहे. रेल्वे मंत्रालयाच्या अंतर्गत केंद्रीकृत प्रशिक्षण संस्था असलेल्या भारतीय रेल्वे वाहतूक व्यवस्थापन संस्था  मधून प्रशिक्षित ‘मास्टर ट्रेनर्स' या तज्ज्ञ प्रशिक्षकांद्वारे या कर्मचाऱ्यांना प्रशिक्षण देण्यात आले. भारतीय रेल्वे वाहतूक व्यवस्थापन संस्थेमध्ये 28 फेब्रुवारी 2022 पासून मास्टर ट्रेनर्सचे प्रशिक्षण सुरू झाले आहे.
भारतीय रेल्वे वाहतूक व्यवस्थापन संस्थेमधील  प्रत्येक तुकडीमध्ये वेगवेगळ्या क्षेत्रातील सात विभागातील मास्टर ट्रेनर असतात. आत्तापर्यंत, 49 विभागांचा समावेश असलेल्या मास्टर ट्रेनर्सच्या 8 तुकड्यांचा या प्रशिक्षणासाठी समावेश करण्यात आला आहे  आणि 8वी तुकडी सध्या आयआरआयटीएममध्ये प्रशिक्षण घेत आहे.या मास्टर ट्रेनर्सनी याआधी 51,000 हून अधिक क्षेत्रीय प्रशिक्षकांना या क्षेत्रात प्रशिक्षण दिले आहे.
हा प्रकल्पाच्या माध्यमातून सहा महिन्यांच्या कालावधीत सुमारे एक लाख आघाडीवर कार्यरत रेल्वे कर्मचाऱ्यांना प्रशिक्षित करण्याचा प्रयत्न आहे. नागरिक केंद्रित प्रशिक्षण देऊन या आघाडीवर कार्यरत कर्मचार्यांचा दृष्टीकोन बदलण्यासाठी - पहिल्यांदा त्यांच्यात "सेवा करण्याचा उद्देश" विकसित करण्यात मदत करणे आणि दुसरे म्हणजे त्यांची "सेवा करण्याची क्षमता" विकसित करणे, हे या रेल कर्मयोगी अभियानाचे उद्दिष्ट आहे. कर्मचाऱ्यांची वैयक्तिक कामगिरी सुधारण्यासाठी तसेच संस्थेची प्रतिसादात्मक आणि कार्यक्षम म्हणून प्रतिमा बळकट करण्यात मोठी भूमिका बजावण्याच्या अनुषंगाने या अभियानाची आखणी करण्यात आली आहे.
रेल्वेच्या सर्व 68 विभागांमधून निवडलेल्या एक हजार आघाडीवर कार्यरत रेल्वे कर्मचाऱ्यांना,रेल्वे मंत्रालयाच्या अंतर्गत केंद्रीकृत प्रशिक्षण संस्था असलेल्या भारतीय रेल्वे वाहतूक व्यवस्थापन संस्थेमध्ये 'मास्टर ट्रेनर' म्हणून प्रशिक्षित केले जाईल. हे 'मास्टर ट्रेनर' उर्वरित रेल्वे कर्मचार्यांना कालबद्ध रितीने प्रशिक्षण देतील. सर्व प्रशिक्षित कर्मचार्यांचे अत्याधुनिक तंत्रज्ञान मंच वापरून मूल्यांकन केले जाईल आणि त्यांना रीतसर प्रमाणित केले जाईल. त्यानंतरच्या वर्षांमध्ये रेल्वे कर्मचार्यांना प्रशिक्षण देण्यासाठी विकसित अभ्यासक्रम सामग्री भारत सरकारच्या ऑनलाइन प्रशिक्षण मंच iGoT वर देखील उपलब्ध करून दिली जाईल.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
माहिती आणि प्रसारण मंत्रालय
दिल्ली पुस्तक मेळा 2023 मध्ये प्रकाशन विभागाला उत्कृष्ट प्रदर्शनाचा पुरस्कार प्राप्त
नवी दिल्ली, 2 ऑगस्ट 2023
भारत सरकारची अग्रगण्य प्रकाशन संस्था, ‘प्रकाशन विभागाला’ दिल्लीत सुरू असलेल्या पुस्तक मेळा 2023 मध्ये, रौप्य पदक मिळाले आहे. आज नवी दिल्लीत प्रगती मैदान इथे, या पुस्तक मेळयाच्या समारोप आणि पुरस्कार वितरण समारंभात, प्रकाशन विभागाच्या प्रमुख आणि महासंचालक, अनुपमा भटनागर यांनी प्रकाशन विभाग, इंडिया ट्रेड प्रमोशन ऑर्गनायझेशन  आणि फेडरेशन ऑफ इंडियन पब्लिशर्स  तसेच प्रकाशन विभागाच्या संपूर्ण आयोजक संघाच्या वरिष्ठ अधिकाऱ्यांच्या उपस्थितीत हा पुरस्कार स्वीकारला.
27 वा दिल्ली पुस्तक मेळा ITPO द्वारे FIP च्या संयुक्त विद्यमाने 29 जुलै ते 2 ऑगस्ट 2023 दरम्यान प्रगती मैदान, नवी दिल्ली येथे आयोजित करण्यात आला होता. माहिती आणि प्रसारण मंत्रालयाच्या प्रकाशन विभागाने प्रगती मैदानाच्या स्टॉल क्रमांक 12, हॉल क्रमांक 11 येथे त्यांच्या पुस्तकांचे आणि जर्नल्सचे प्रदर्शन भरवले होते.
यावेळी प्रदर्शनाला भेट देणाऱ्या पुस्तक प्रेमींनी, प्रकाशन विभागाद्वारे प्रदर्शित केलेल्या पुस्तकांच्या उत्कृष्ट संग्रहाचे खूप कौतुक केले. पुस्तकांमध्ये राष्ट्र उभारणी, इतिहास आणि वारसा, चरित्रे, संदर्भ पुस्तके आणि बालसाहित्य या विषयांवरील पुस्तकांचा समावेश आहे. तसेच, पुस्तकांच्या संचामध्ये राष्ट्रपती भवनावरील प्रीमियम पुस्तके आणि विभागाद्वारे प्रकाशित करण्यात आलेल्या, राष्ट्रपती, उपराष्ट्रपती आणि पंतप्रधानांच्या निवडक भाषणांचा समावेश आहे. या संचांनाही वाचकांनी भरभरून प्रतिसाद दिला.
प्रकाशन विभागातर्फे प्रकाशित होणारा लोकप्रिय वार्षिक संदर्भग्रंथ, 'भारत/इंडिया ' हे स्टॉलला भेट देणाऱ्यांसाठी मुख्य आकर्षण होते. कला आणि संस्कृतीवरील विभागाची भव्य चित्रमय पुस्तके देखील वाचकांच्या पसंतीला उतरली.
प्रकाशन विभागाचे विशेष पुस्तक, “योजना क्लासिक्स’चे काल, माहिती आणि प्रसारण सचिव अपूर्व चंद्रा यांच्या हस्ते प्रकाशन करण्यात आले. हे पुस्तक लवकरच, प्रकाशन विभागाच्या सूचना भवन इथल्या बुक गॅलरी मध्ये तसेच www.publicationsdivision.nic.in. या संकेतस्थळावर उपलब्ध केले जाईल.
पुस्तकांव्यतिरिक्त, प्रकाशन विभागाच्या ‘योजना’, ‘कुरुक्षेत्र’, ‘आजकल’ आणि ‘बाल भारती’ या लोकप्रिय आणि मोठ्या प्रमाणावर प्रसारित होणाऱ्या नियतकालिकांची देखील वाचकांनी प्रशंसा केली. विभागातर्फे प्रकाशित करण्यात आलेल्या Employment News /रोजगार समाचार या साप्ताहिकातून सातत्याने रोजगार विषयक अद्ययावत माहिती मिळते, अशी भावना वाचकांनी व्यक्त केली.
S.Patil/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
पंतप्रधान कार्यालय
पंतप्रधान 2 नोव्हेंबर रोजी जागतिक गुंतवणूकदार परिषद ‘इन्व्हेस्ट कर्नाटक 2022’ च्या उद्घाटन समारंभाला संबोधित करणार
नवी दिल्ली, 1 नोव्हेंबर 2022
पंतप्रधान नरेंद्र मोदी 2 नोव्हेंबर रोजी सकाळी साडे दहा वाजता जागतिक गुंतवणूकदार परिषद ‘इन्व्हेस्ट कर्नाटक 2022’ च्या उद्घाटन समारंभाला दूरदृष्य प्रणालीच्या माध्यमातून संबोधित करणार आहेत.
आगामी दशकाच्या विकासाचा आराखडा निश्चित करणे आणि संभाव्य गुंतवणूकदारांना गुंतवणूक करण्यासाठी आकर्षित करणे हा या परिषदेचा उद्देश आहे. बेंगळुरू येथे 2 ते 4 नोव्हेंबर या कालावधीत आयोजित या तीन दिवसीय कार्यक्रमात 80 हून अधिक वक्त्यांच्या भाषणांची सत्रे असतील. या वक्त्यांमध्ये कुमार मंगलम बिर्ला, सज्जन जिंदाल, विक्रम किर्लोस्कर यांच्यासह औद्योगिक जगतातील आघाडीच्या उद्यमींचा समावेश आहे. याशिवाय अनेक व्यवसायाभिमुख प्रदर्शनाचा आणि तीनशे हुन अधिक आयोजकांचा समावेश आहे, तसेच यात सहभागी देशांच्या सत्रांचे देखील आयोजन होणार असून त्यात फ्रान्स , जर्मनी, नेदरलँड, दक्षिण कोरिया, जपान आणि ऑस्ट्रेलिया - या भागीदार देशांद्वारे आपापले सत्र आयोजित केले जाईल. त्याचबरोबर हा कार्यक्रम वैश्विक स्तरावर होत असल्यामुळे कर्नाटकला आपल्या संस्कृतीची ओळख संपूर्ण जगासमोर करून द्यायची संधी प्राप्त होईल.
S.Patil /B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
प्रत्येक घराला पाईपद्वारे स्वच्छ पाणी पुरवणे हे आपले पुढील उद्दिष्ट : केंद्रीय मंत्री प्रकाश जावडेकर
पुणे, 7 मार्च 2020
देशात एकूण 6000 जन औषधी केंद्रे असून दररोज 2 लाखाहून अधिक लोकांना याचा लाभ होतो. लोकांनी याला स्वस्त औषधांचे दुकान असे म्हणायला सुरुवात केल्याचे माहिती आणि प्रसारण आणि पर्यावरण, वन आणि हवामान बदल मंत्री प्रकाश जावडेकर म्हणाले. जन औषधी दिनानिमित्त त्यांनी आज पुण्यात ससून रुग्णालयात लोकांशी संवाद साधला. त्यानंतर पंतप्रधानांनीही व्हिडिओ कॉन्फरन्सिंगच्या माध्यमातून पुण्यातील लोकांशी संवाद साधला.
पुणे येथील रहिवासी, झेबा खान, ज्या पंतप्रधान जन औषधी केंद्राच्या लाभार्थी आहेत, त्यांनी यावेळी पंतप्रधानांशी संवाद साधला. आणि जन औषधी केंद्राच्या उपयुक्ततेबद्दल आपले अनुभव सांगितले. जावडेकर म्हणाले, जन औषधीमुळे औषधांच्या किंमती कमी झाल्या आहेत. ज्या औषधांची किंमत 87 रुपये होती ती आता 24 रुपयांना उपलब्ध आहेत. सॅनिटरी नॅपकिन्सची किंमत दहा रुपयांवरून एक रुपयांवर आली आहे. शिवाय स्टेंटसारख्या महागड्या मेडिकल इम्प्लांट्सची किंमत आता पूर्वीच्या तुलनेत ३७ हजार रुपये इतकी असल्याचे ते म्हणाले. 50 कोटी लोकांना आयुष्मान भारत योजनेचा फायदा होणार आहे. आतापर्यंत 90-95 लाख लोकांनी या योजनेंतर्गत उपचार घेतले आहेत.
योगाच्या भारतीय जीवनशैलीला प्रोत्साहन देऊन आणि फिट इंडियासारख्या विविध योजनांच्या माध्यमातून सध्याचे सरकार सार्वजनिक आरोग्याप्रति सर्वांगीण दृष्टिकोन राबवण्याचा प्रयत्न करत आहे.
जावडेकर पुढे म्हणाले की, स्वातंत्र्यापासून अंधारात असलेल्या 18000 गावांना गेल्या 6 वर्षात विक्रमी वेळेत वीज पुरवण्यात आली. 12 कोटी शौचालयेही बांधण्यात आली. मिशन इंद्रधनुष लोकांच्या लसीकरणाची काळजी घेत आहेत.
“हर घर नल से स्वच्छ जल” हा आमचा पुढला महत्वाकांक्षी प्रकल्प आहे. सरकारने 35-40 कोटी बँक खातीही उघडली आहेत आणि त्यामुळे पैसे गळतीशिवाय थेट लाभार्थ्यांच्या खात्यात जातात. ”, असे जावडेकर म्हणाले.
यावेळी खासदार गिरीष बापट आणि ससून हॉस्पिटलचे अधिष्ठाता डॉ अजय चंदनवाले उपस्थित होते.
S.Tupe/S.Kane/D.Rane
(Visitor Counter : 93
पेट्रोलियम आणि नैसर्गिक वायू मंत्रालय
बीएस-VI इंधन पुरवठा करण्यासाठी किंमत निश्चिती
नवी दिल्ली, 16 सप्टेंबर 2020
पेट्रोल आणि डिझेलच्या किंमती सरकारने अनुक्रमे 26.06.2010 आणि 19.10.2014 पासून बाजार निर्धारित केल्या आहेत. तेव्हापासून सार्वजनिक क्षेत्रातील तेल विपणन कंपन्या  त्यांच्या आंतरराष्ट्रीय उत्पादनांच्या किंमती, विनिमय दर, कर संरचना, अंतर्देशीय मालवाहतूक आणि इतर किंमती घटकांच्या अनुषंगाने पेट्रोल आणि डिझेलच्या किंमतींवर योग्य निर्णय घेतात.
सुधारित गुणवत्तेच्या मापदंडांव्यतिरिक्त गंधकाची कमी मात्रा  असलेले बीएस-VI हे उच्च दर्जाचे इंधन आहे अशी माहिती इंडियन ऑइल कॉर्पोरेशन लिमिटेडने दिली आहे. बीएस-VI इंधनाच्या उत्पादनात भारतीय तेल शुद्धीकरण करणाऱ्यांसाठी मोठी गुंतवणूक अंतर्भूत आहे. गुंतवणूक खर्चाच्या अंशतः भरपाईसाठी 01.04.2020 पासून किमतीमध्ये त्यानुसार बदल करण्यात आला आहे.
केंद्रीय पेट्रोलियम व नैसर्गिक गॅस मंत्री धर्मेंद्र प्रधान यांनी आज राज्यसभेत लेखी उत्तरात ही माहिती दिली.M.Chopade/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 81
आयुष मंत्रालय
नव्या 19 एम्समध्ये आयुर्वेद विभाग सुरू करणार-श्रीपाद नाईक
तिसरा आयुर्वेद दिन साजरा
नवी दिल्ली, 5 नोव्हेंबर 2018
नव्या 19 अखिल भारतीय आयुर्विज्ञान संस्थांमध्ये  आयुर्वेद विभाग सुरू केले जातील, असे आयुष राज्यमंत्री श्रीपाद येस्सो नाईक यांनी नमूद केले. श्रम मंत्रालयांतर्गत 100 रुग्णालयांमध्ये आयुर्वेद विभाग स्थापन करण्याचे कार्य सुरू झाले आहे, असेही त्यांनी सांगितले. तसेच गृह मंत्रालयांतर्गत बीएसएफ आणि इतर निमलष्करी दलांच्या रुग्णालयांमध्येही आयुर्वेद विभाग स्थापन करण्याची मंजुरी मिळाली आहे. केंद्रीय विज्ञान आणि तंत्रज्ञान, भूविज्ञान, पर्यावरण, वन आणि जलवायू परिवर्तन मंत्री डॉ. हर्ष वर्धन यांच्यासमवेत तिसऱ्या आयुर्वेद दिनाच्या उद्घाटनप्रसंगी ते बोलत होते. सार्वजनिक आरोग्यासाठी आयुर्वेदाचा वापर करण्याकरता आयुष मंत्रालय भरीव पावले उचलत आहे, असेही ते म्हणाले.
आयुष उपचारांचे इतर उपचार पद्धतींबरोबर समन्वयन करण्याच्या आवश्यकतेवर त्यांनी जोर दिला. तसेच होतकरू उद्योजकांनी आयुर्वेदामधील व्यावसायिक संधी शोधण्याची गरज असल्याचेही ते म्हणाले.
धन्वंतरी जयंतीच्या मुहुर्तावर आज तिसरा आयुर्वेद दिन साजरा होत आहे. त्याप्रसंगी नीती आयोगाबरोबर आयुष मंत्रालयाने ‘आयुर्वेदावर आधारित व्यवसाय संधी आणि उद्योजकता विकास’ या विषयावर राष्ट्रीय परिषद घेतली. याप्रसंगी राष्ट्रीय धन्वंतरी आयुर्वेद पुरस्कारांचेही वितरण करण्यात आले. विजेत्यांना मानचिन्हाबरोबर पाच लाखांचे रोख पारितोषिक देण्यात आले. त्याप्रसंगी आयुष हेल्थ मॅनेजमेंट इन्फॉर्मेशन सिस्टीम  या सॉफ्टवेअरचे लोकार्पण करण्यात आले.
N.Sapre/M.Chopade/P.Kor
(Visitor Counter : 61
भारतीय निवडणूक आयोग
आगामी निवडणुकांच्या पार्श्वभूमीवर पोलीस, व्यय आणि सामान्य निरिक्षकांसाठी भारतीय निवडणूक आयोगाकडून सत्राचे आयोजन
नवी दिल्ली, 14 मार्च 2019
आगामी लोकसभा आणि चार राज्यातल्या विधानसभा निवडणुकांसाठी भारतीय निवडणूक आयोगाने आज राज्यात नेमण्यात येणाऱ्या निरिक्षकांसाठी पहिल्या सत्राचे आयोजन केले. भा.प्र.से.,भा.पो.से. यासह विविध केंद्रीय सेवांमधले 1800 हून अधिक वरिष्ठ अधिकारी निरिक्षक म्हणून नेमण्यात आले आहेत.
निरिक्षकांच्या भूमिकेच्या महत्वाचे स्मरण मुख्य निवडणूक आयुक्त सुनील अरोरा यांनी उपस्थितांना करुन दिले. आपले कर्तव्य प्रामाणिकपणे बजावण्याचे आणि कुठलीही चूक होणार नाही, याची काळजी घेण्याचे आवाहन त्यांनी केले. सोशल मिडियाच्या दुरुपयोगामुळे निर्माण होणाऱ्या आव्हानांविषयी ते बोलले. निष्पक्ष आणि स्वतंत्र निवडणुकांसाठी निरिक्षकांनी आयोगाच्या डोळे आणि कानांप्रमाणे काम करण्याची आवश्यकता त्यांनी व्यक्त केली.
दिवसभर झालेल्या या चर्चासत्रात निवडणूक व्यवस्थापनाबाबतच्या विविध पैलूंची विस्तृत आणि सखोल माहिती निरिक्षकांना देण्यात आली. मतदारांच्या सुविधेसाठी आणि निवडणूक प्रक्रियेच्या प्रभावी व्यवस्थापनासाठी माहिती तंत्रज्ञानविषयक विविध उपक्रमांची माहिती निरिक्षकांना देण्यात आली.
भारतीय निवडणूक आयोगाने प्रथमच ‘ऑब्झर्वर ॲप’ हे नवे मोबाईल ॲप सुरु केले आहे. या ॲपचा वापर करुन निरिक्षक आपला अहवाल सुरक्षितपणे थेट निवडणूक आयोगाला पाठवू शकतील. कर्तव्यावर असताना निरिक्षकांना सर्व महत्वाच्या सूचना, तातडीचे संदेश या ॲपवर मिळतील.
B.Gokhale/S.Kakade/D. Rane
(Visitor Counter : 150
महिला आणि बालविकास मंत्रालय
6 व्या राष्ट्रीय पोषण माह कार्यक्रमात अंगणवाडी केंद्रातर्फे ‘पावसाच्या पाण्याचे संवर्धन करणे’ विषयावर चित्रकला स्पर्धेचे आयोजन
नवी दिल्ली, 20 सप्टेंबर 2023
6 व्या राष्ट्रीय पोषण माह 2023 चा एक भाग म्हणून, अंगणवाडी केंद्राने पावसाच्या पाण्याच्या संवर्धन या विषयावर चित्रकला स्पर्धा आयोजित केली. यामुळे आपल्या भावी पिढीला शाश्वततेचे पाईक बनण्यासाठी सक्षम बनवले जाईल. या स्पर्धेत क्षेत्र पर्यवेक्षक आणि अंगणवाडी कार्यकर्त्यांच्या मार्गदर्शनाखाली लहान मुले आणि मातांनी पावसाचे पाणी वाचवण्याचे नाविन्यपूर्ण मार्ग काय असू शकतात, हे चित्रांच्या माध्यमातून दाखवले.S.Bedekar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 54
उपराष्ट्रपती कार्यालय
चिरकालीन महाकाव्य रामायणात दर्शविल्याप्रमाणे धर्माचा सार्वत्रिक संदेश प्रसारित करण्याचे उपराष्ट्रपतींचे जनतेला आवाहन
नवी दिल्ली, 2 ऑगस्ट 2020
भारताचे उपराष्ट्रपती, श्री एम वैंकय्या नायडू यांनी चिरकालीन महाकाव्य रामायणात दर्शविल्याप्रमाणे धर्म किंवा नीतीमत्तेचा सार्वत्रिक संदेश समजून घेऊन तो प्रसारित करण्याचे आणि त्यातील समृद्ध मूलभूत मूल्यांच्या आधारे जीवन समृद्ध करण्याचे आवाहन आज नागरिकांना केले.
आज 17 भाषांमध्ये `मंदिर पुनर्निर्माण, मूल्यांची पुनर्स्थापना` या शीर्षकाच्या फेसबुक पोस्टच्या माध्यमातून उपराष्ट्रपती यांनी भगवान राम यांच्या अयोध्या येथील मंदिराची पुनर्बांधणी 5 ऑगस्ट रोजी होत असल्याबद्दल आनंद व्यक्त केला.
याला उत्सवाचा क्षण असे संबोधित, उपराष्ट्रपती म्हणाले की, रामायणाचे सार समजून घेऊन योग्य दृष्टिकोन जाणून घेतल्यास या क्षणामुळे सामाजिक अध्यात्मिक उभारी देऊ शकेल. हा कार्यक्रम आपल्याला रामायण आठविण्यास प्रवृत्त करतो, जे आपल्या सामूहिक चेतनेचा एक भाग बनलेले शाश्वत महाकाव्य आहे. भगवान राम यांना त्यांनी एक अनुकरणीय आदर्श प्रतिष्ठित व्यक्ती म्हणून संबोधले, ज्यांचे जीवन अनुकरणीय मूल्य, न्याय्य आणि जबाबदार सामाजिक व्यवस्था प्रस्थापित करण्यासाठी महत्त्वाचे आहेत.
ते म्हणाले की, रामायण इतके सार्वभौमदृष्टी असलेले आहे की त्यामुळे दक्षिण-पूर्व आशियातील अनेक देशांच्या संस्कृतीवर स्पष्ट आणि गहन प्रभाव पडला आहे. वैदिक आणि संस्कृतचे अभ्यासक, आर्थर अँथनी मॅकडोनाल्ड यांचे वचन उद्धृत करताना उपराष्ट्रपती म्हणाले की, भारतीय ग्रंथात सांगितल्याप्रमाणे रामाच्या कल्पना मूलतः धर्मनिरपेक्ष आहेत आणि लोकांच्या जीवनावर आणि त्यांच्या विचारांवर त्यांचा प्रभाव कमीत कमी अडीच हजार वर्षांपेक्षा अधिक आहे. श्री नायडू यांनी दक्षिण पूर्व आशियातील जावा, बाली, मलाया, बर्मा, थायलंड, कंबोडिया आणि लाओस अशा अनेक देशांची यादी मांडली जिथे भगवान राम यांच्या कथेला फार मोठे सांस्कृतिक महत्त्व आहे. भौगोलिक आणि धार्मिक सीमा ओलांडून रामायणातील जगाच्या सांस्कृतिक पटलावर श्री नायडू यांनी प्रभावी प्रकाश टाकला.
बौद्ध, जैन आणि शीख यांसारख्या इतर धर्मांनी रामायण कोणत्या ना कोणत्या रुपात रुपांतर केले आहे, हे त्यांनी फेसबुक पोस्टमध्ये नमूद केले आहे.
मानवाने आत्मसात करण्याच्या उत्कृष्ट गुणांचे मूर्तीमंत रूप त्यांनी रामाला म्हटले आहे. रामाच्या जीवनाचा अर्थ म्हणजे मूल्यांचा संच ज्यामध्ये सत्य, शांती, सहयोग, करूणा, न्याय, सर्वसमावेशकता, भक्ती, त्याग आणि सहानुभूती यांचा समावेश आहे.B.Gokhale/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 191
अर्थ मंत्रालय
केंद्रीय अर्थ आणि कंपनी व्यवहार खात्याच्या मंत्री निर्मला सीतारामन यांनी कोविड-19 च्या पार्श्वभूमीवर अर्थव्यवस्थेस साह्यभूत 'आत्मनिर्भर भारत अभियाना'बाबत केलेले सादरीकरण
नवी दिल्ली, 13 मे 2020
अधिक माहितीसाठी येथे क्लिक कराU.Ujgare/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(